Publication: Magyar Közlöny
Issue: MK-2004-2 (Year: 2004, Number: 2)
Era: 2004-2010
Section: 9/2001. (III. 23.) MeHVM rendelet (a továbbiakban: R.)
Paragraph Index: 398

2. A MÁV Rt. a 2015-ig szóló közlekedéspolitika szerint illessze be programjába a IV. és V. pán-európai folyosó fejlesztését. A szükséges szervezeti, humánpolitikai intézkedések megtételével, a konkrét projektek idõben történõ elõkészítésével biztosítani kell a tervezett EU-források (ISPA, Kohéziós Alap) megszerzését és folyamatos fogadását. A pályavasúti rekonstrukcióknak az európai törzshálózatra és a kapcsolódó fõvonalakra kell irányulniuk. A pályavasúti beruházásokat az integrált pályakoncepció keretében szükséges megvalósítani, amelyek során fel kell oldani a szûk keresztmetszeteket, a pálya mellett a biztosító-berendezések, a forgalomirányítás, a felvételi/utasforgalmi épületek vonatkozásában is. Meg kell valósítani a szintbeli vasúti-közúti keresztezõdések biztonságát jelentõsen javító beruházásokat. 2006-ig a minõségi belföldi távolsági közlekedés fejlesztéséhez növelni kell a pályasebességet a törzshálózat több, mint 20%-án. A vasúti árufuvarozás versenyképességét biztosító tengelyterhelésre alkalmassá kell tenni a törzshálózat több, mint 20%-át kitevõ pályaszakaszokat. Meg kell kezdeni a Budapest elõvárosi közlekedés szûk keresztmetszetei feloldására irányuló 2006 utáni fejlesztések el- õkészítését. Ennek keretében ki kell dolgozni a déli vasúti összekötõ híd és a budapesti fejpályaudvarok rekonstrukciójára vonatkozó koncepciót az ingatlanfejlesztési programmal összhangban. 2006-ig ISPA források igénybevételével végre kell hajtani a tervezett fejlesztéseket a Budapest—Gyõr—Hegyeshalom, Zalalövõ—Zalaegerszeg—Boba, Budapest—Cegléd—Szolnok vonalakon. 2004/2. szám A csatlakozás után igénybe vehetõ Kohéziós Alapból elnyert források függvényében elõ kell készíteni és meg kell kezdeni a Szolnok—Békéscsaba—Lökösháza, Budapest—Székesfehérvár—Boba, Szolnok—Debrecen—Nyíregyháza, Budapest—Dombóvár—Gyékényes, Budapest—Hatvan—Nyíregyháza—Záhony vonalak korszerûsítését. Felelõs: gazdasági és közlekedési miniszter Határidõ: folyamatos

Source: https://magyarkozlony.hu/hivatalos-lapok/f92a683f1b97cc6ce6a29c896ba2dba31582aec1/dokumentumok/fee3852fe40710f684b44a3e52839021aa7b875b/letoltes